Sracimir
Ivan Sracimir (bugarski: Иван Срацимир) je bio car Bugarske u Vidinu od 1356. do 1396. Rođen je 1324. ili 1325, i umro je u, ili poslije 1397. Uprkos tome što je bio najstariji preživjeli sin Ivana Aleksandra, Ivan Sracimir je bio lišen nasljedstva u korist svog polubrata Ivana Šišmana, i sam je sebe proglasio vladarom u Vidinu. Kada su Mađari napali i okupirali njegove posjede, dobio je pomoć od svog oca, i invazionisti su odbijeni. Nakon smrti Ivana Aleksandera u 1371., Ivan Sracimir je prekinuo svoje veze sa Tarnovom, i čak postavio mitropolita Vidina pod nadležnost Patrijarhata u Konstantinopolju da pokaže svoju nezavisnost. Uslijed svoje geografske pozicije, Vidin je u početku bio siguran od napada Osmanlijskih Turaka koji su harali Balkanom na jugu, i Ivan Sracimir nije pokušavao da pomaže Ivanu Šišmanu u njegovoj borbi protiv Osmanlija. Ivan Sracimir je otac Doroteje, prve bosanske kraljice. Umro je 1397. u zarobljeništvu kod Osmanlija.